Αβαντίδας

Ο Αβαντίδας, ήταν τύραννος της Σικυώνος. Κατέλαβε την εξουσία το 264 π.Χ. αφού προηγουμένως σκότωσε τους αντιπάλους του, ανάμεσα τους και τον Κλεινία, πατέρα του περίφημου Αράτου.Νέα Δομή, τόμος 1 (σελ. 20) Ο ίδιος ο Άρατος που ήταν τότε μόλις 7 ετών κατάφερε να φυγαδευτεί στο Άργος, από την αδελφή του Αβαντίδα. 

Παρά το τυραννικό καθεστώς του, ο Αβαντίδας κατάφερε και παρέμεινε στην εξουσία επί 13 χρόνια. Δολοφονήθηκε από συνωμότες ενόσω παρακολουθούσε μαθήματα διαλεκτικής φιλοσοφίας, στην αγορά, το 251 π.Χ.. Εν τούτοις οι συνωμότες δεν κατάφεραν να καταλύσουν την τυραννία γιατί τον Αβαντίδα διαδέχθηκε ο πατέρας του, Πασέας, ο οποίος είχε ιδρύσει το περίφημο φερώνυμο γυμνάσιο (γυμναστήριο) της Σικυώνος. Λεξικό Ηλίου Τελικά όμως δολοφονήθηκε και αυτός από τον Νικοκλή, Πάπυρος Λαρούς ο οποίος αντί να καταλύσει τη τυραννία για την οποία στασίασε, επεδίωξε να αναγορευθεί ο ίδιος τύραννος ακόμη πιο τραχύς από τον Αβαντίδα.

Γενικά το όνομα του Αβαντίδα χαρακτηρίζει μια από τις πλέον οδυνηρές και ταραχώδεις εποχές στην ιστορία της Σικυώνος.

Παραπομπές

Πηγές
Νεώτερον Εγκυκλοπαιδικόν Λεξικόν Ηλίου τ.1ος, σ.23
Εγκυκλοπαίδεια Πάπυρος Λαρούς, εκδ. 1963

Κατηγορία:Αρχαίοι Έλληνες τύραννοι
Κατηγορία:Αρχαίοι Σικυώνιοι